கேள்வி: அஜய்பால் சிங் பங்கா - ஆரம்ப கால வாழ்க்கை பற்றி விளக்கவும்.
பதில்: இந்தியா மகாராட்டிரம் புனே, கட்கி 1960 ல் ஒரு சீக்கியர் குடும்பத்தில் பங்கா பிறந்தார். அங்கு இவரின் தந்தை, ராணுவ அதிகாரியாக இருந்தார். இவரது குடும்பம் முதலில் பஞ்சாப் பகுதி ஜலந்தர் சேர்ந்தது. இவரின் தந்தை ஹர்பஜன் சிங் பங்கா ஓய்வுபெற்ற இராணுவத் தளபதியாக இருந்தார். இவர் இந்திய ராணுவத்தில் பணியாற்றினார். இவர் தொழிலதிபர் எம்.எஸ்.பங்காவின் தம்பியாவார். தனது தந்தையின் இராணுவப்பணி காரணமாக இந்தியா முழுவதும் உள்ள பள்ளிகளில் பயின்றார். சிக்கந்தராபாத், ஜலந்தர், தில்லி, அகமதாபாது போன்ற இடங்களில் படித்து கடைசியாக சிம்லா பள்ளிப்படிப்பை முடித்தார்.
கேள்வி: அஜய்பால் சிங் பங்கா - தொழில் பற்றி நீங்கள் என்ன அறிந்துள்ளீர்கள்?
பதில்: 1981 ஆம் ஆண்டில் நெஸ்லே தனது வணிக வாழ்க்கையைத் தொடங்கிய பங்கா, அடுத்த 13 ஆண்டுகளை விற்பனை, சந்தைப்படுத்தல் மற்றும் பொது மேலாண்மை போன்ற வேலைகளில் பணியாற்றினார். பின்னர் இவர் பெப்சிகோவில் சேர்ந்தார். பின்னர், பொருளாதாரம் தாராளமயமாக்கப்பட்டதால் அதன் சர்வதேச துரித உணவு உரிமைகளை இந்தியாவில் தொடங்குவதில் ஈடுபட்டார். பங்கா நியூயார்க் அறிவியல் அமைப்பின் அறங்காவலர் குழுவின் துணைத் தலைவராகவும், தேசிய நகர அமைப்பின் குழு உறுப்பினராகவும் இருந்தார். இவர் முன்னர் சிட்டி குழுமத்தின் ஆப்பிரிக்க பாரம்பரிய வலையமைப்பான என்ஒய்சியின் வணிக ஆதரவாளராக இருந்தார். சமூக அபிவிருத்தி விடயங்களில் பங்காவுக்கு மிகுந்த ஆர்வம் உள்ளது. மேலும் 2005 முதல் 2009 நடுப்பகுதி வரையிலான காலப்பகுதியில், உலகெங்கிலும் உள்ள நுண் நிதித் துறையில் சிட்டி வங்கியின் மூலோபாயத்திற்கு இவர் தலைமை தாங்கினார். பங்கா பல்வேறு நிதி தொழில்நுட்ப மாநாடுகள் மற்றும் பல்வேறு தலைமை மாநாடுகளில் வழக்கமான பேச்சாளராக இருக்கிறார். 2014 நவம்பர் 6 அன்று ''ஜிம் கிராமர்'' தொகுத்து வழங்கிய ''மேட் மணி'' நிகழ்ச்சியிலும் இவர் தோன்றினார் மே 22, 2014 அன்று நியூயார்க் பல்கலைக்கழகத்தின் ''ஸ்டெர்ன்'' 2014 பட்டதாரிகள் மாநாட்டில் சிறப்புப் பேச்சாளராக இருந்த பங்கா, அங்கு கண்டுபிடிப்பு மற்றும் தலைமைத்துவத்தில் பன்முகத்தன்மையின் முக்கியத்துவம் குறித்து பேசினார். 2015 ஆம் ஆண்டு மாநாட்டின் போது தான் படித்த கல்வி நிறுவனமான இந்திய மேலாண்மை கழகம் அகமதாபாத் இந்திய மேலாண்மை கழகம் அகமதாபாத்கத்தில் ஒரு முக்கிய பேச்சாளராகவும் இருந்தார். 2020 ஆம் ஆண்டில் ''பால் போல்மனு''க்குப் பிறகு சர்வதேச வர்த்தக சபையின் தலைவராக தேர்ந்தெடுக்கப்பட்டார். முன்னதாக ''ஐசிசி''யின் முதல் துணைத் தலைவராக சூன் 2018 முதல் பணியாற்றினார்.